EkBass/fiwiki-20250220-pages-articles huggingface dataset:
Erkki Lipsanen

thumb|Erkki ja Satu Lipsasen hautamuistomerkki Porin Käppärän hautausmaalla. Erkki August Lipsanen (27. lokakuuta 1911 Pori – 28. joulukuuta 1993 Pori) oli suomalainen yritysjohtaja ja yrittäjä, joka sai kauppaneuvoksen arvonimen vuonna 1957.Helsingin Sanomat. 31.12.1993. s. A 4. Kuolleita. Lipsasen vanhemmat olivat kauppaneuvos August Lipsanen ja Impi Maria Huida. Hänen puolisonsa oli Saimi Stenroos. Lipsanen kirjoitti ylioppilaaksi Porin ruotsalaisesta yhteiskoulusta 1931 ja valmistui ekonomiksi 1933. Hän toimi sitten isänsä perustaman ja johtaman Aug. Lipsanen Oy:n osastonhoitajana, apulaisjohtajana 1938–1944 ja sitten toimitusjohtajana vuoteen 1977 ja johtokunnan puheenjohtajana vuoteen 1978 eläkkeelle jäämiseen saakka. Tukkukaupan ohella yritys toimi muun muassa kangas-, rautakauppa-, kahvipaahtimo-, maatalous- ja tekstiilivalmistamotoimialoilla. Satakunnan lisäksi yrityksellä oli toimintaa valtakunnallisestikin muun muassa Tampereella. Lipsanen oli hallintoneuvoston jäsen Rautakonttori Oy:ssä, Rautakauppojen Oy:ssä ja Tukkukauppojen Oy:ssä, Tukon luottamusjaoston jäsen ja elintarvikejaoston johtokunnan puheenjohtaja, sekä Suomen rauta- ja koneliikkeiden yhdistyksen hallituksessa. Hän vaikutti muun muassa Porin kauppakamarin ja Yrittäjäin Satakunnan aluejärjestön puheenjohtajana, Liikesivistysrahaston johtokunnassa sekä Kauppakorkeakoulun valtuuskunnassa. ==Lähteet== Luokka:Suomalaiset yritysjohtajat Luokka:Suomalaiset yrittäjät Luokka:Kauppaneuvokset Luokka:Vuonna 1911 syntyneet Luokka:Vuonna 1993 kuolleet
Savoijin sotilasansioritarikunta

Savoijin sotilasansioritarikunta () oli alkujaan Sardinia-Piemontessa ja lopulta Italian kuningaskunnassa jaettu ritarikunta. Se perustettiin vuonna 1815 ja sitä jaettiin tunnustuksena ansiokkaasta palveluksesta sodan aikana, urhoollisuudesta ja kunniakkaista teoista sotilaille. Kunniamerkkiä jaettiin viidessä luokassa: * suurristi * suurupseeri * komentaja * upseeri * ritari Ritarikunta lakkautettiin vuonna 1947 ja korvattiin Italian sotilasansioritarikunnalla. == Lähteet == Luokka:Sardinian kuningaskunta Luokka:Italian kuningaskunta (1861–1946) Luokka:Italian kunniamerkit Luokka:Ranskalaiset ritarikunnat Luokka:Sotilasansiomitalit
Akropolis-ralli 1992

Akropolis-ralli 1992 (viralliselta nimeltään 39. Acropolis Rally) oli rallin maailmanmestaruussarjan kilpailu kaudella 1992. Kilpailu järjestettiin 31. toukokuuta-3\. kesäkuuta 1992. Kilpailun erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Didier Auriol Bernard Occelli Lancia Delta HF Integrale 7:12.08 0.0 2\. Juha Kankkunen Juha Piironen Lancia Delta HF Integrale 7:13.37 +1.29 3\. Massimo Biasion Tiziano Siviero Ford Sierra Cosworth 4x4 7:14.33 +2.25 4\. Colin McRae Derek Ringer Subaru Legacy RS 7:16.02 +3.54 5\. François Delecour Daniel Grataloup Ford Sierra Cosworth 4x4 7:27.22 +15.14 6\. Jorge Recalde Martin Christie Lancia Delta HF Integrale 7:31.58 +19.50 7\. Alessandro Fiorio Vittorio Brambilla Lancia Delta HF Integrale 7:44.53 +32.45 8\. Giannis Vardinogiannis Konstantinos Stefanis Toyota Celica Turbo 4WD (ST185) 8:00.35 +48.27 9\. Grégoire De Mévius Willy Lux Nissan Sunny GTI-R 8:05.11 +53.03 10\. Fernando Capdevila Alfredo Rodriguez Ford Sierra Cosworth 4x4 8:07.40 +55.32 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1992 Luokka:Akropolis-ralli
Here for None

Here for None on suomalaisen power metal -yhtye Warmenin kuudes studioalbumi. Se julkaistiin 18. elokuuta 2023. Kansitaiteesta vastaa Aleh Zielankievic. Kappaleeseen "Hell On Four Wheels" kuvattiin yhtyeen uran ensimmäinen musiikkivideo. Albumi on Warmenin ensimmäinen, joka ei edusta yhtyeen tuotannolle aiemmin tyypillistä instrumentaalista metallia, vaan enemmänkin Children of Bodomin musiikillista tyyliä. Albumi on myös yhtyeen ensimmäinen, jolla laulaja-kitaristi Petri Lindroos ja rumpali Seppo Tarvainen ovat mukana. == Kappaleet == # # # # # # # # # # == Kokoonpano == * Janne ”Warman” Wirman – kosketinsoittimet * Petri Lindroos – laulu * Antti ”Warman” Wirman – kitara * Jyri Helko – basso * Seppo Tarvainen – rummut == Arvostelut == * Imperiumi: 6½/10 * Soundi: * Inferno: == Lähteet == Luokka:Vuoden 2023 albumit Luokka:Warmenin albumit
Gustaf Ferdinand Sourander

Gustaf Ferdinand Sourander (29. huhtikuuta 1817 Pori – 1. tammikuuta 1905 Helsinki) oli suomalainen juristi, senaatin oikeusosaston esittelijäsihteeri ja valtioneuvos.Yrjö Kotivuori, Ylioppilasmatrikkeli 1640–1852: Gustaf Ferdinand Sourander. Verkkojulkaisu 2005. Luettu 15.7.2023. Souranderin vanhemmat olivat porilainen kauppias ja laivanvarustaja Jakob Sourander (1780–1856) ja Anna Maria Moliis (k. 1851). Hän kävi Porin triviaalikoulua ja pääsi ylioppilaaksi 1834 yksityistodistuksella. Sourander suoritti Helsingin yliopistossa tuomarintutkinnon 1839 ja sai varatuomarin arvon 1842. Sourander oli senaatin oikeusosastolla ylimääräisenä kopistina vuodesta 1842, vakinaisena kopistina vuodesta 1846, kanslistina vuodesta 1853, protokollasihteerinä vuodesta 1856 ja viimeksi esittelijäsihteerinä 1862–1882. Hän erosi virasta 1882 ja sai samana vuonna valtioneuvoksen arvon. Gustaf Ferdinand Sourander oli naimisissa 1850–1900 Alexandra Elisabet Björkmanin (k. 1900) kanssa. Heidän poikiaan olivat Janakkalan tuomiokunnan kihlakunnantuomari Gustaf Jakob Sourander (1850–1923), postihallituksen reviisori Johan Wilhelm Sourander (1859–1915) ja tie- ja vesikulkulaitosten ylihallituksen insinööri Karl Hjalmar Sourander (1870–1942). ==Lähteet== Luokka:Suomalaiset juristit Luokka:Suomalaiset virkamiehet Luokka:Vuonna 1817 syntyneet Luokka:Vuonna 1905 kuolleet
Pyhien Mauritiuksen ja Lasaruksen ritarikunta

Pyhien Mauritiuksen ja Lasaruksen ritarikunta () oli Italian kuningaskunnassa jaettu ritarikunta. Se perustettiin vuonna 1572. Tuolloin paavi Gregorius XIII:n käskyllä ritarikunnasta tuli vanhempien Pyhän Mauritiuksen (perustettu vuonna 1434) ja Pyhän Lasaruksen (perustettu vuonna 1119) ritarikuntien ainoa laillinen seuraaja. Vuonna 1793 Sardinian kuningas Viktor Amadeus III:n määräyksellä kunnianosoitusta alettiin jakaa ansioituneille sotilashenkilöille. Italian kuningaskunnan perustamisen jälkeen sitä jaettiin vain aatelisille, joilla oli todistetusti vähintään kahdeksan sukupolvea aateloituja esivanhempia. Kunnianosoitusta jaettiin viidessä luokassa: * suurristi * suurupseeri * komentaja * upseeri * ritari Italian kuningaskunnan lakkauttamisen jälkeen Savoijin perhe on jatkanut ritarikunnan jakamista lähinnä perheen sisällä. == Lähteet == Luokka:Sardinian kuningaskunta Luokka:Savoiji Luokka:Italian kuningaskunta (1861–1946) Luokka:Italian kunniamerkit
Juha Suominen (kasvitieteilijä)

Juha Kaarlo Kalervo Suominen (23. helmikuuta 1936 Helsinki – 5. tammikuuta 2020 Karkku) oli suomalainen kasvitieteilijä. Hän syntyi 1936 Helsingissä, mutta muutti pian syntymänsä jälkeen Vaasaan. Hänen kiinnostuksensa luontoon heräsi jo kouluaikana. Hän kirjoitti ylioppilaaksi 1955, jonka jälkeen hän opiskeli Turun yliopistossa biologisia aineita. Hän teki pro gradu -tutkielman nimeltä Pöytyän pitäjän putkilokasvisto, joka julkaistiin Turun yliopistossa 1959. Tuolloin Suomisesta tuli filosofian kandidaatti. Hieman myöhemmin hän oli assistenttina ja amanuenssina Helsingin yliopiston kasvitieteellisessä laitoksessa. Myöhemmin hän julkaisi lisensiaattityönä julkaisun Satakunnan kasvistosta sekä sen aluejaosta ja levinneisyysryhmistä ja väitöskirjana julkaisun The plant cover of Finnish railway embankments and the ecology of their species. Hänen uransa merkittävimpiä töitä olivat kasvistotutkimus, erityisesti floristiikka ja kasvistokartoitus. Hänen kasvistokartoituksensa ulottuivat kaikkialle Eurooppaan. Hän oli vaikuttamassa myös Suomen maakuntakasvien valinnassa 1982, Retkeilykasvion julkaisussa 1980-luvun alussa ja Lutukka-lehden perustamisessa 1985. == Lähteet == Luokka:Suomalaiset kasvitieteilijät Luokka:Vuonna 2020 kuolleet Luokka:Vuonna 1936 syntyneet
Reinhold Wilhelm Sirén

Reinhold Wilhelm Sirén (20. joulukuuta 1837 Lempaala, Inkerinmaa – 30. tammikuuta 1903 Helsinki) oli suomalainen postihallituksen kassanhoitaja ja valtioneuvos.Ylioppilasmatrikkeli 1853–1899 : Reinhold Wilhelm Sirén Kuolleita, Päivälehti, 31.01.1903, nro 25, s. 2, Kansalliskirjaston digitaaliset aineistot Sirénin vanhemmat olivat kirkkoherra Karl Wilhelm Sirén ja Maria Margareta Lovisa Enckell. Hän pääsi ylioppilaaksi 1857 Kuopion kymnaasista ja valmistui Helsingin yliopistosta filosofian kandidaatiksi 1863 ja filosofian maisteriksi 1864. Opiskeluaikanaan Sirén oli mukana ensimmäisessä kaksitoistikossa, joka kiersi maaseutukaupungeissa keräämässä laulukonserteillaan rahaa ylioppilastalon rakentamiseen. Sirén oli postilaitoksen palveluksessa sekä Suomessa että Venäjällä. Viimeksi hän oli postihallituksessa tililaskuosaston kassanhoitajana vuodesta 1892 alkaen. Hän sai valtioneuvoksen arvon. Sirén kuoli 65-vuotiaana tammikuussa 1903 kirurgisessa sairaalassa kaaduttuaan pari päivää aikaisemmin liukkaalla kadulla.Kuollut, Suomalainen Wirallinen Lehti, 31.01.1903, nro 25, s. 1, Kansalliskirjaston digitaaliset aineistot Sirén oli naimisissa vuodesta 1869 Charlotta Karolina Freymannin kanssa. ==Lähteet== Luokka:Suomalaiset virkamiehet Luokka:Vuonna 1837 syntyneet Luokka:Vuonna 1903 kuolleet
Björn Strandell

Björn Strandell (26. huhtikuuta 1897 Uusikaarlepyy – 30. joulukuuta 1990) oli suomalainen yritysjohtaja, joka sai vuorineuvoksen arvonimen vuonna 1947. Hän myös kilpaili ratsastuksessa kesäolympialaissa 1936 ja 1948. Strandellin vanhemmat olivat apteekkari Ivar Hjalmar Strandell ja Aina Rauha Nordfors. Strandellin isä toimi Auran Panimo Oy:n johtokunnan puheenjohtajana 1924–1929, ja yhtiön ensimmäinen toimitusjohtaja ja johtokunnan puheenjohtaja oli Strandellin isoisä V. L. B. Strandell. Björn Strandellin puoliso vuodesta 1929 oli Anja Maria Hovilainen. Strandell valmistui farmasian kandidaatiksi 1917, suoritti Ruotsissa farmasian opintoja 1919–1921 ja sai proviisorin arvon 1924. Hän toimi 1925–1927 Helsingin yliopiston farmaseuttisen laitoksen kemian assistenttina ja perusti 1928 korvikekermaa valmistaneen Oy Tarmoke Ab:n Riihimäellä. Auran Panimon johtokunnan jäseneksi hänet nimitettiin 1930 ja toimitusjohtajaksi ja johtokunnan puheenjohtajaksi 1933. Strandell muutti yhtiön nimen suomenkieliseksi, mikä aiheutti Strandellin kauden alussa yhtiön osakkaiden välillä huomattavaa erimielisyyttä. Tehtaiden isännöitsijäksi Strandell nimesi appensa Toivo Hovilaisen. Strandell nimitti johtokuntaan 1937–1959 Ilmari Katajan, jonka avulla yhtiö etabloitui Turun suomenkieliseen liike-elämään. 1971 Strandell myi Auran Panimon osake-enemmistönsä Oy Hartwall Ab:lle. Strandell kilpaili kansainvälisesti purjehduksen 8mR-luokassa ja ratsastuksessa sekä Berliinin että Lontoon olympiakisoissa. Hän toimi sekä Suomen Ratsastajainliiton että Suomen Kenttäratsastusseuran johtokunnassa ja Helsingin olympiakisojen esteratsastuskilpailujen yliratapäällikkönä. ==Lähteet== Luokka:Suomalaiset yritysjohtajat Luokka:Vuorineuvokset Luokka:Suomalaiset ratsastajat Luokka:Suomalaiset kilpapurjehtijat Luokka:Vuonna 1897 syntyneet Luokka:Vuonna 1990 kuolleet
Emil Herman Sesemann

Emil Herman Sesemann (21. helmikuuta 1840 Pietari – 30. maaliskuuta 1907 Pietari) oli suomalainen lääkäri ja valtioneuvos.Ylioppilasmatrikkeli 1853–1899 : Emil Herman Sesemann Dödsfall, Wiborgs Nyheter, 05.04.1907, nro 78, s. 2, Kansalliskirjaston digitaaliset aineistot Sesemannin vanhemmat olivat viipurilaiseen Sesemannin sukuun kuulunut kauppias Georg Sesemann ja Amalia Charlotta Melart. Hän kävi koulua Viipurissa ja pääsi ylioppilaaksi 1859 Helsingin yksityislyseosta. Hän opiskeli lääketiedettä Helsingin yliopistossa ja Wienissä ja valmistui lääketieteen tohtoriksi Wienin yliopistosta 1868. Sesemann oli Helsingin yliopistossa anatomian dosenttina 1869–1871. Vuodesta 1872 lähtien Sesemann toimi rautatielääkärinä Valkeasaaren ja Pietarin välisellä rataosuudella. Hän asui sen jälkeen vakinaisesti Pietarissa mutta vieraili usein Suomessa. Sesemann sai valtioneuvoksen arvon. Sesemann oli naimisissa vuodesta 1871 Marie Ida Baeckmannin kanssa. ==Lähteet== Luokka:Suomalaiset lääkärit Luokka:Pietarinsuomalaiset henkilöt Luokka:Vuonna 1840 syntyneet Luokka:Vuonna 1907 kuolleet
Argentiinan ralli 1989

Argentiinan ralli 1989 (viralliselta nimeltään 9. Rally Argentina) oli rallin maailmanmestaruussarjan kilpailu kaudella 1989. Kilpailu järjestettiin 1.-5\. elokuuta 1989. Kilpailun erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Mikael Ericsson Claes Billstam Lancia Delta Integrale 7:06.00 0.0 2\. Alessandro Fiorio Luigi Pirollo Lancia Delta Integrale 7:08.26 +2.26 3\. Jorge Recalde Jorge del Buono Lancia Delta Integrale 7:19.42 +13.42 4\. Georg Fischer Thomas Zeltner Audi 200 quattro 7:42.10 +36.10 5\. Ernesto Soto Martin Christie Renault 18 GTX 7:48.15 +42.15 6\. Fernando Stella Edgardo Gait Renault 18 GTX 7:56.42 +50.42 7\. Gustavo Trelles Ricardo Ivetich Lancia Delta Integrale 7:59.01 +53.01 8\. Juan-Maria Traverso Rubén Valentini Renault 18 GTX 7:59.55 +53.55 9\. Jorge Bescham José García Fiat Regata 8:11.28 +1:05.28 10\. Edio Fuchter Ricardo Costa Volkswagen Gol 8:21.22 +1:15.50 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1989 Luokka:Argentiinan ralli
Bloody Moon (yhtye)

Bloody Moon on laitilalainen metalliyhtye, joka on toiminut aktiivisesti vuodesta 2021 lähtien. Yhtyeen ovat perustaneet kitaristi-laulaja Veeti Sukari ja rumpali Toivo Aitakari. Myöhemmin samana vuonna basisti Nisse Nurminen tuli mukaan. Yhtye on julkaissut yhden studioalbumin sekä kaksi singleä. Yhtye on maininnut esikuvikseen muun muassa Children of Bodomin, Lamb of Godin, Dissectionin ja Panteran. == Diskografia == === Studioalbumit === * Widow from the dark (2023) === Singlet === * Death Before Left (2023) * Endless Chaos (2024) == Lähteet == === Viitteet === Luokka:Suomalaiset yhtyeet
Argentiinan ralli 1990

Argentiinan ralli 1990 (viralliselta nimeltään 10. Rally Argentina) oli rallin maailmanmestaruussarjan kilpailu kaudella 1990. Kilpailu järjestettiin 24.-28\. heinäkuuta 1990. Kilpailun erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Massimo Biasion Tiziano Siviero Lancia Delta HF Integrale 16v 6:51.27 0.0 2\. Carlos Sainz Luis Moya Toyota Celica GT-4 (ST165) 6:59.29 +8.02 3\. Didier Auriol Bernard Occelli Lancia Delta HF Integrale 16v 7:26.22 +34.55 4\. Rudolf Stohl Reinhard Kaufmann Audi 90 quattro 7:50.48 +59.21 5\. Ernesto Soto Jorge del Buono Lancia Delta HF Integrale 16v 7:53.19 +1:01.52 6\. Alain Oreille Michel Roissard Renault 5 GT Turbo 7:56.35 +1:05.08 7\. Marcelo Raies Jorge Gonzalez Renault 18 GTX 8:33.10 +1:41.43 8\. Gabriel Martin Jose Maria Volta Fiat Regata 8:39.23 +1:47.56 9\. Oscar Maccari Carlos Ostaschinsky Renault 18 GTX 8:43.16 +1:51.49 10\. Fernando Marino Rodolfo Ghilini Fiat Regata 9:04.12 +2:12.45 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1990 Luokka:Argentiinan ralli
Karl Emil Konstantin Saurén

Karl Emil Konstantin Saurén (26. heinäkuuta 1817 Helsinki – 17. maaliskuuta 1892 Helsinki) oli suomalainen juristi, kamreeri ja valtioneuvos.Yrjö Kotivuori, Ylioppilasmatrikkeli 1640–1852: Karl Emil Konstantin Saurén. Verkkojulkaisu 2005. Luettu 15.7.2023.Kuollut, Uusi Suometar, 19.03.1892, nro 66, s. 2, Kansalliskirjaston digitaaliset aineistot Saurénin vanhemmat olivat Helsingin kunnallispormestari, laamanni Joel Jakob Saurén (1785–1852) ja Maria Charlotta de la Motte (k. 1851). Hän pääsi ylioppilaaksi yksityistodistuksella 1833 ja suoritti Helsingin yliopistossa tuomarintutkinnon 1838. Saurén oli senaatin talousosastolla ylimääräisenä kamarikirjurina vuodesta 1839, valtiovaraintoimituskunnassa kamarikirjurina vuodesta 1842, kamaritoimituskunnassa 2. apukamreerina vuodesta 1847, valtiovaraintoimituskunnassa komissariaattiasiain apukamreerina vuodesta 1850 sekä 1. apukamreerina vuodesta 1851. Viimeksi hän oli sotilastoimituskunnan kamreerina 1858–1882. Saurén sai valtioneuvoksen arvon 1882. Saurén oli naimisissa 1856–1890 Sofia Natalia Brummerin (k. 1890) kanssa. Heidän poikiaan olivat oikeusraatimies Karl Hjalmar Saurén (1858–1917), arkkitehti Hugo Emil Saurén (1860–1927), vakuutus- ja pankkimies Karl William Saurén (1866–1924) ja liikemies Herman Constantin Saurén (1864–1935). Arkitekt Hugo Saurén död, Hufvudstadsbladet, 25.09.1927, nro 259 (2. painos), s. 3, Kansalliskirjaston digitaaliset aineistot ==Lähteet== Luokka:Suomalaiset juristit Luokka:Suomalaiset virkamiehet Luokka:Vuonna 1817 syntyneet Luokka:Vuonna 1892 kuolleet
Operaatio Deny Flight

Operation Deny Flight ( tai lentokielto) oli sotilasliitto Naton vuosina 1993–1995 suorittama operaatio, jossa valvottiin YK:n asettamaa lentokieltoaluetta Bosnia ja Hertsegovinan yllä. Operaation tehtävää laajennettiin myöhemmin käsittämään myös Bosniassa oleville YK-joukoille annettava ilmatuki. Myöhemmin ilmaiskuja jatkettiin laajamittaisesti Operaatio Deliberate Forcessa. == Tausta == Bosnian sodan alussa lokakuussa 1992 Yhdistyneiden kansakuntien turvallisuusneuvosto hyväksyi päätöslauselman 781, joka kielsi luvattomat sotilaslennot Bosnian ilmatilassa. Nato aloitti Operation Sky Monitorin, jossa valvottiin lentokiellon loukkauksia ilman väliintuloa. Seurauksena loukkausten suuresta määrästä YK:n turvallisuusneuvosto asetti päätöslauselman 816, joka esti kaikki muut kuin YK:n lentovalvontakeskuksen hyväksymät lennot Bosnian ilmatilassa. Lauselma mahdollisti jäsenmaat toimiin lentokiellon valvomiseksi. Vastauksena siihen Nato aloitti 12. huhtikuuta 1993 Operation Deny Flightin, jonka tarkoitus oli valvoa lentokieltoa ja puuttua rikkeisiin. == Lentokieltoalueen valvonta == Deny Flight oli suhteellisen tehokas estämään lentokoneiden lentämisen kielletyssä ilmatilassa. Helikoptereiden kanssa oli ongelmia, koska kaikki osapuolet käyttivät niitä, myös naamioituina muiden tahojen koptereiksi, jolloin niitä ei voinut vain suoraan ampua alas. Ensimmäinen suuri kieltoalueen loukkaus tapahtui 28. helmikuuta 1994, kun kuusi serbialaisten J-21 Jastrebia pommitti bosnialaista tehdasta. Yhdysvaltain ilmavoimien F-16-hävittäjät ampuivat neljä serbialaista alas Banja Lukan yllä. Se oli operaation ensimmäinen ja ainoa suurempi ilmataistelu, ja Naton historian ensimmäinen taistelukosketus. Operaatio lopetettiin Daytonin rauhansopimuksen myötä, ja YK:n peruttua luvan lentokiellon valvontaan. == Lähteet == Luokka:Bosnian sota Luokka:Nato-operaatiot
Karl Johan Aksel Salenius

Karl Johan Aksel Salenius (30. tammikuuta 1857 Vehmaa – 5. heinäkuuta 1911 Ähtäri) oli suomalainen juristi, lääninkamreeri ja valtioneuvos.Ylioppilasmatrikkeli 1853–1899 : Karl Johan Aksel SaleniusKuolleita, Pohjalainen, 05.07.1911, nro 100, s. 2, Kansalliskirjaston digitaaliset aineistot Saleniuksen vanhemmat olivat kirkkoherra Johan Salenius (1813–1880) ja Sofia Karolina Charlotta Collin (k. 1903). Hän pääsi ylioppilaaksi Hämeenlinnan alkeisoppilaitoksesta 1876 ja suoritti Helsingin yliopistossa yleisen oikeustutkinnon 1882. Salenius sai varatuomarin arvon 1885.Yrjö Kotivuori, Ylioppilasmatrikkeli 1640–1852: Johan Salenius. Verkkojulkaisu 2005. Luettu 15.7.2023. Salenius oli kruununvoutina vuodesta 1886 Ilmajoen ja vuodesta 1890 Laukaan kihlakunnissa. Hän oli lääninkamreerina Vaasassa vuodesta 1897 alkaen. Salenius sai valtioneuvoksen arvon vuonna 1905. Hän kuoli heinäkuussa 1911 pitkällisen sairauden jälkeen. Salenius oli naimisissa vuodesta 1884 Emma Olivia Wilhelmina Gahmbergin (1857–1935) kanssa. Emma Salenius, Sisä-Suomi, 04.10.1935, nro 229, s. 2, Kansalliskirjaston digitaaliset aineistot ==Lähteet== Luokka:Suomalaiset juristit Luokka:Suomalaiset virkamiehet Luokka:Vuonna 1857 syntyneet Luokka:Vuonna 1911 kuolleet
Spotswood

Spotswood – elämää tohvelitehtaassa (Spotswood / The Efficiency Expert) on Mark Joffen ohjaama australialainen komediaelokuva vuodelta 1992. 1960-luvun puoleenväliin sijoittuvassa hiljaisessa tarinassa työntutkija (Anthony Hopkins) palkataan tehostamaan Melbournen liepeillä sijaitsevan tohvelitehtaan kovin leppoisaa työtahtia, mutta lopulta työn tilannut yrittäjäkään ei halua minkään muuttuvan. Elokuvan sivuosissa nähdään muun muassa Toni Collette esikoisroolissaan ja Russell Crowe yhdessä ensimmäisistä elokuvarooleistaan. == Vastaanotto == Filmnet esitti elokuvan Suomessa vuonna 1994 ja Yle TV1 vuonna 1996. Helsingin Sanomien tv-sivulla Mikael Fränti kehui elokuvaa brittiläisen Ealing-komediaperinteen onnistuneeksi elvytykseksi, jossa Hopkins ja australialaiset näyttelijät ovat löytäneet hyvän yhteisymmärryksen ja tv- ohjaajana aloittanut Joffe saanut sävyjä ajan ja paikan kuvaamiseen. Saman lehden Pertti Avola luonnehti Spotswoodia virkistävän epäsovinnaiseksi komediaksi ja kirjoitti Anthony Hopkinsin verryttelevän siinä vaativampien roolien välissä, mutta luovan silti pienin elein täysipainoisen ihmiskuvan yrityskonsultista. ==Lähteet== Luokka:Vuoden 1992 australialaiset elokuvat Luokka:Komediaelokuvat Luokka:Elokuvat liike-elämästä
Blehrin I hallitus

Blehrin I hallitus oli Norjan hallitus 21. huhtikuuta 1902 – 22. lokakuuta 1903. Se koostui pelkästään Venstrestä. ==Ministerit== Pääministeri * Otto Blehr Kauppaministeri * Otto Blehr Pääministeri Tukholmassa * Ole Anton Qvam Maatalousministeri * Wollert Konow 21.4.1903–9.6.1903 * Gunnar Knudsen 9.6.1903–22.10.1903 Valtiovarainministeri * Elias Sunde 21.4.1903–9.6.1903 * Gunnar Knudsen 9.6.1903–22.10.1903 Tilintarkastusministeri * Wollert Konow 21.4.1903–9.6.1903 * Otto Blehr 9.6.1903–22.10.1903 Kirkko- ja opetusministeri * Vilhelm Andreas Wexelsen Puolustusministeri * Georg Stang 21.4.1903–9.6.1903 * Thomas Heftye 9.6.1903–22.10.1903 Oikeusministeri * Søren Tobias Årstad Työministeri * Jørgen Løvland ==Lähteet== Luokka:Norjan hallitukset
Pyhän Aleksanterin ritarikunta

Pyhän Aleksanterin kuninkaallinen ritarikunta () oli Bulgarian ruhtinaskunnassa, sittemmin kuningaskunnassa, jaettu ritarikunta. Se perustettiin vuonna 1881 ruhtinas Aleksanteri I:n käskystä. Ritarikunnan nimi viittaa ruhtinas Aleksanteri Nevskiin. Kunniamerkkiä jaettiin tsaarin mieltymyksen mukaan niin bulgarialaisille kuin ulkomaalaisillekin. Ritarikunta oli arvijärjestyksessään kuningaskunnan toiseksi arvokkain ritarikunta. Kunnianosoitusta jaettiin seitsemässä luokassa: * ketju * suurristi * suurupseeri * komentaja * upseeri * ritari * hopearisti == Lähteet == Luokka:Bulgarian kunniamerkit
Francis Hagerup

Georg Francis Hagerup (22. tammikuuta 1853 Horten – 8. helmikuuta 1921 Kristiania) oli norjalainen juristi ja Høyren poliitikko. Hän toimi Norjan pääministerinä vuosina 1895–1898 ja uudelleen 1903–1905. Lisäksi hän oli oikeus- ja valtiovarainministeri. Poliittisen uransa jälkeen hän työskenteli diplomaattina. Hagerup alkoi ensin opiskella lääkäriksi, mutta vaihtoi parin vuoden jälkeen oikeustieteeseen. Hän opiskeli Münchenissä, Pariisissa ja Leipzigissa. Vuonna 1885 hän väitteli tohtoriksi ja pari vuotta myöhemmin hänet nimitettiin professoriksi. Hän paitsi opetti, myös kirjoitti oikeustieteen oppikirjoja. Vuonna 1893 hänet valittiin oikeusministeriksi. Toimittuaan ensin oikeusministerinä Hagerup nousi vuonna 1895 pääministeriksi. Taustalla olivat Ruotsin ja Norjan kiristyneet välit unionipolitiikan takia, mihin unionimyönteisen Hagerupin toivottiin tuovan liennytystä. Hagerupin I hallitus oli sisäisesti hyvin erimielinen lähes kaikesta paitsi neuvottelujen tärkeydestä Ruotsin kanssa, ja unioniasia olikin hallitusta koossa pitävä voima. Neuvotteluissa ei kuitenkaan päästy tyydyttävään lopputulokseen, ja hallitus erosi vuoden 1898 alussa kärsittyään syksyllä vaalitappion. Hagerup pyrki tässä vaiheessa luopumaan politiikasta, mutta Emil Stangin jätettyä Høyren puheenjohtajuuden hänestä tuli tämän seuraaja vuonna 1899. Hagerup kannatti unionin pysymistä, mutta vuoden 1903 vaaleissa hän haastoi Venstren kannattamalla Norjalle omia konsulaatteja, mitä Venstre oli jo aiemmin vaatinut. Tämä sekä parin uuden puolueen – Samlingspartietin ja Työväenpuolueen – parlamenttiin johti Venstren vaalitappioon ja Hagerupin nousuun uudelleen pääministeriksi. Hallituksen johtajana hän ei kuitenkaan saanut ruotsalaisia taipumaan Norjan omien konsulaattien perustamiseen. Hagerup pelkäsi tilanteen kärjistyvän sodaksi ja kieltäytyi yksipuolisista toimista konsulaattien perustamiseksi, mikä saattoi hänet epäsuosioon omassa puolueessaan. Hagerup erosi ja hänen poliittinen uransa oli ohi. Tämän jälkeen hän siirtyi työskentelemään diplomaattina. ==Lähteet== ==Aiheesta muualla== Luokka:Norjan pääministerit Luokka:Norjan oikeusministerit Luokka:Norjan valtiovarainministerit Luokka:Norjalaisten puolueiden puheenjohtajat Luokka:Norjalaiset diplomaatit Luokka:Norjalaiset juristit Luokka:Vuonna 1853 syntyneet Luokka:Vuonna 1921 kuolleet
Pyhien Kyrilloksen ja Methodioksen ritarikunta

Pyhien Kyrilloksen ja Methodioksen ritarikunta () on bulgarialainen ritarikunta. Se perustettiin vuonna 1909 tsaari Ferdinand I:n käskystä. Ritarikunta on nimetty kahden pyhimyksen, Kyrilloksen ja Methodioksen mukaan. Historian saatossa ritarikunta on elvytetty kaksi kertaa: vuonna 1950 Bulgarian kansantasavallan toimesta ja vuonna 2003 nykyisen tasavallan toimesta. Kuningaskunnan aikana kunniamerkkiä jaettiin siviileille, sotilashenkilöille ja papiston edustajille, jotka olivat edenneet uransa huipulle ja saaneet jo muita korkeita bulgarialaisia kunniamerkkejä. Ulkomaalaisille ritarikuntaa myönnettiin ansioista ihmisyyden hyväsi. Kuningaskunnan aikana luokkia ritarikunnassa oli vain yksi. Nykyään Bulgarian tasavalta jakaa kunniamerkkiä tunnustuksena taiteen, tieteen, opetuksen ja kulttuurin saralla. Tasavallan jakamassa ritarikunnassa on kolme luokkaa. * ritarikunnan nauha == Lähteet == Luokka:Bulgarian kunniamerkit Luokka:Ritarikunnat
Argentiinan ralli 1992

Argentiinan ralli 1992 (viralliselta nimeltään 12. Rally YPF Argentina) oli rallin maailmanmestaruussarjan kilpailu kaudella 1992. Kilpailu järjestettiin 22.-25\. heinäkuuta 1992. Kilpailun erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Didier Auriol Bernard Occelli Lancia Delta HF Integrale 4:47.26 0.0 2\. Carlos Sainz Luis Moya Toyota Celica Turbo 4WD (ST185) 4:49.44 +2.18 3\. Gustavo Trelles Jorge del Buono Lancia Delta HF Integrale 5:01.31 +14.11 4\. Alessandro Fiorio Vittorio Brambilla Lancia Delta HF Integrale 5:15.19 +27.53 5\. Rudolf Stohl Peter Diekmann Audi 90 quattro 5:34.33 +47.07 6\. Carlos Menem Jr. Victor H. Zucchini Lancia Delta HF Integrale 5:34.39 +47.13 7\. Gabriel Raies Jose Maria Volta Renault 18 GTX 5:42.24 +54.58 8\. Miguel Torras Luis Maciel Renault 18 GTX 5:43.22 +55.56 9\. Hiroshi Nishiyama Yoichi Yamazaki Nissan Sunny GTI-R 5:56.32 +1:09.06 10\. Walter d'Agostini Juan Turra Renault 18 GTX 5:57.35 +1:10.09 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1992 Luokka:Argentiinan ralli
Sanremon ralli 1993

Sanremon ralli 1993 (viralliselta nimeltään 35. Rallye San Remo - Rallye d'Italia) oli rallin maailmanmestaruussarjan kilpailu kaudella 1993. Kilpailu järjestettiin 11. - 13\. lokakuuta 1993. Kilpailu oli kauden 11. ja erikoiskokeiden yhteispituus oli . Kilpailun voitti kaksikko Franco Cunico ja Stefano Evangelisti Fordilla, mutta eivät keränneet valmistajien pisteitä koska Cunico ei ollut nimettynä valmistajien pisteille. Tehdastallien autot keskeyttivät kilpailussa. Kilpailun osallistujien määrää vähensivät kilpailun muuttuminen täysin asfaltilla ajettavaksi sekä se, että Toyota oli jo varmistanut valmistajien mestaruuden kaudella. Mitsubishilla ei ollut kiinnostusta osallistua ja Subaru keskittyi Kiinassa ajettavaan kilpailuun, jonka aikataulu osui päällekkäin. Kilpailuun jäivät Ford ja Jolly Club säännöllisistä maailmanmestaruudesta kilpailevista talleista. Sateen liukastamilla teillä muun muassa Aghini ja Delecour ajoivat ulos ja Biasion kärsi moottorin ylikuumenemisesta. Sainz hylättiin, koska käytetty polttoaine ei ollut sääntöjen mukaista. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Gianfranco Cunico Stefano Evangelisti Ford Escort RS Cosworth 6:19.40 0.0 2\. Patrick Snijers Dany Colebunders Ford Escort RS Cosworth 6:30.08 +10.28 3\. Gilberto Pianezzola Loris Roggia Lancia Delta HF Integrale 6:38.03 +18.23 4\. Piero Liatti Alessandro Alessandrini Subaru Legacy RS 6:44.47 +25.07 5\. Bruno Thiry Stéphane Prévot Opel Astra 6:46.27 +26.47 6\. Renato Travaglia Alessandro Mari Ford Escort RS Cosworth 6:58.21 +38.41 7\. Andrea Dallavilla Danilo Fappani Ford Escort RS Cosworth 6:58.31 +38.51 8\. Angelo Medeghini Paolo Cecchini Peugeot 106 6:58.38 +38.58 9\. Freddy Loix Johnny Vranken Opel Astra 7:04.55 +45.15 10\. Alessandro Fassina Luigi Pirollo Mazda 323 7:08.02 +48.22 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1993 Luokka:Sanremon ralli
Georg Hille

Georg Hille (28. joulukuuta 1923 Varteig, Sarpsborg – 14. heinäkuuta 2023 Oslo) oli norjalainen Norjan kirkon piispa.Tidligere Hamar-biskop Georg Hille er død ABC Nyheter 15.7.2023, viitattu 16.7.2023 Hille työskenteli Bergenin Korskirkenissa, Oslon tuomiokirkossa ja vuodesta 1963 Lomissa. Hän toimi sihteerinä Pappisyhdistyksessä (Presteforeningen) ja Raamattuseurassa (Bibelselskapet). Vuosina 1970–1974 Hille oli Norjan kirkollisvaltuuston (Kirkerådet) johtaja. Tämän jälkeen hän toimi vuoteen 1993 saakka Hamarin hiippakunnan piispana. Hänen sukuunsa oli jo aikaisemmin kuulunut kaksi Hamarin piispaa: Arnoldus Hille ja Henrik Hille. Georg Hille kuoli Kaialundin hoivakodissa Oslossa 99-vuotiaana. == Lähteet == Luokka:Norjalaiset piispat Luokka:Vuonna 1923 syntyneet Luokka:Vuonna 2023 kuolleet
Varsovan oireyhtymä

Varsovan oireyhtymä on DNA-katkoksista johtuva erittäin harvinainen oireyhtymä, johon liittyy muun muassa hidastunutta pituuskasvua, mikrokefaliaa ja kuulonalenemaan johtavaa sisäkorvan vajaakehittyneisyyttä. Potilailla esiintyy myös kehitysvammaisuutta, joka on vaihdellut vaikeusasteeltaan lievästä vaikeaan. Täsmällinen oirekuva kuitenkin vaihtelee yksilöllisesti.Johanna Rintahaka, Varsovan oireyhtymä Tukiliitto 23.1.2023, viitattu 16.7.2023 Varsovan oireyhtymästä kärsivillä kasvun hidastuminen ilmenee jo sikiöaikana. Usein oireyhtymään liittyvät sisäkorvan simpukan rakennepoikkeama ja sensorineuraalinen kuulovika. Puheen kehityksen selvä viivästyneisyys on yleistä. Eräissä tapauksissa myös liikkumisen taitojen oppiminen ja hienomotorinen kehitys ovat viivästyneet. Varsovan oireyhtymään liittyy poikkeavia ulkonäön piirteitä, joita ovat kasvojen pitkänomainen muoto, lyhyt kaula, lyhyt nenä, pienet sieraimet, korvien muodon poikkeavuus, alaleuan pienikokoisuus ja mongolipoimut. Joskus Varsovan oireyhtymän yhteydessä esiintyy ihon pigmenttimuutoksia, luustomuutoksia sekä rakennepoikkeamia virtsa- ja sukupuolielimissä tai sydämessä. Varsovan oireyhtymä johtuu kromosomin 12 DDX11-geenin mutaatiosta. Siitä kärsivillä saattaa olla taipumus toistuviin infektioihin. Varsovan oireyhtymään liittyvien DNA-vaurioiden aiheuttamasta syöpäriskistä ei ole tietoa. Oireyhtymällä on autosomaalinen, peittyvä periytymistapa. Esiintyvyys vastasyntyneillä on alle yksi miljoonasta. Erotusdiagnostisesti huomionarvoisia tiloja ovat Bloomin oireyhtymä, Cornelia de Langen oireyhtymä, Fanconin anemia, Nijmegenin murtumaoireyhtymä, Robertsin oireyhtymä ja Xeroderma pigmentosum. Varsovan oireyhtymän hoito on oireenmukainen. Tietoa potilaiden elinajanodotteesta ei ole. Varsovan oireyhtymän kuvasivat ensimmäisenä vuonna 2010 Van der Leij ja muut. Ensimmäinen potilas tutkittiin Varsovassa, mikä selittää oireyhtymän nimen. Lääketieteellisessä kirjallisuudessa oli tammikuuhun 2023 mennessä kuvattu lähes kaksikymmentä sairastunutta. == Lähteet == Luokka:Oireyhtymät Luokka:Perinnölliset sairaudet
Suomipop Festivaali

Suomipop Festivaali on Oulun Kuusisaaressa ja Jyväskylän Lutakonaukiolla järjestettävä festivaali heinäkuun puolivälissä. Jyväskylässä tapahtuma on järjestetty vuodesta 2008 lähtien ja Oulussa vuodesta 2018. Tapahtuma järjestetään kummallakin paikkakunnalla samaan aikaan ja kestää 3 päivää, torstaista lauantaihin. Festivaalin järjestää Nelonen Media Live. == Katso myös == * Radio Suomipop == Lähteet == == Aiheesta muualla == * Suomipop Jyväskylä * Suomipop Oulu Luokka:Musiikkifestivaalit Suomessa Luokka:Oulun musiikki Luokka:Jyväskylän musiikki Luokka:Nelonen Media Liven tapahtumat
Hurler–Scheien oireyhtymä

Hurler–Scheien oireyhtymä (tyypin 1H/S mukopolysakkaridoosi, MPS1H/S) on synnynnäinen, geneettinen aineenvaihduntasairaus, joka aiheuttaa yksilöllisesti vaihtelevan oirekuvan.Johanna Rintahaka, Hurler-Scheien oireyhtymä Tukiliitto 25.10.2022, viitattu 16.7.2023 Hurler–Scheien oireyhtymä kuuluu mukopolysakkaridooseihin ja lysosomaalisiin kertymäsairauksiin. Se edustaa lievemmän Scheien oireyhtymän ja vaikeamman Hurlerin oireyhtymän välimuotoa. Sille tyypillisimpiä ovat luuston epämuodostumat ja motoriset kehitysviiveet. Älyllistä kehitysvammaa oireyhtymään ei yleensä liity. Joskus kehitysvammaisuus voi ilmetä hyvin lievänä. Fyysiset rajoitteet voivat haitata arjen toimintoja. Hurler–Scheien oireyhtymästä kärsivän lapsen ensimmäisen elinvuoden aikana lihas- ja luustomuutoksia esiintyy eriasteisina. Näiden muutosten aiheuttamia ovat lyhytkasvuisuus, luutumishäiriöt, kyfoosi, kasvojen piirteiden paheneva karkeus, kardiomyopatia, nielurisojen tai muiden risakudosten suurentuminen sekä voimakas limaneritys nenästä. Toisen ikävuoden jälkeen saattaa ilmetä hydrokefaliaa. Noin 2–4-vuotiaana voi esiintyä sarveiskalvon samentumista. Sarveiskalvonsiirrolla voidaan palauttaa heikentynyttä näköä. Muita Hurler–Scheien oireyhtymän mahdollisia piirteitä ovat sisäelinten suurentuneisuus, tyrät ja poikkeuksellisen runsas karvoitus. Hurler–Scheien oireyhtymä johtuu kromosomissa 4 sijaitsevan IDUA-geenin mutaatiosta. Mutaation seurauksena on alfa-L-iduronidaasin osittainen puutos, joka johtaa dermataani- ja heparaanisulfaattikertymien muotoutumiseen lysosomiin. Hurler–Scheien oireyhtymällä on autosomaalinen, peittyvä periytymistapa. Sen arvioitu esiintyvyys on 1/435 000\. Hoito on oireenmukaista. Hoito voi sisältää muun muassa kantasolusiirtoja, laronidaasi- injektioita ja fysioterapiaa. Jo ennen murrosikää ilmenevät sydän-, verisuoni- ja hengitystiekomplikaatiot voivat lyhentää potilaiden elinajanodotetta. == Lähteet == Luokka:Aineenvaihduntasairaudet Luokka:Perinnölliset sairaudet Luokka:Oireyhtymät
Hurlerin oireyhtymä

Hurlerin oireyhtymä (tyypin 1H mukopolysakkaridoosi, MPS1H) on synnynnäinen, geneettinen aineenvaihduntasairaus, joka aiheuttaa yksilöllisesti vaihtelevan oirekuvan. Myös vaikeusaste vaihtelee. Hurlerin oireyhtymä kuuluu lysosomaalisiin kertymäsairauksiin ja mukopolysakkaridooseihin. Hurlerin oireyhtymää lievempioireinen mukopolysakkaridoosi tunnetaan Scheien oireyhtymänä.Johanna Rintahaka, Hurlerin oireyhtymä Tukiliitto 10.1.2022, viitattu 16.7.2023 Niiden välimuotoa edustaa Hurler–Scheien oireyhtymä. Hurlerin oireyhtymä voi aiheuttaa kasvojen epämuodostumia, hydrokefaliaa, kognitiivista heikentymistä, näön ja kuulon ongelmia, luusto- ja nivelongelmia, hidastunutta pituuskasvua, sydänvikoja, hengitysvaikeuksia ja hepatosplenomegaliaa. Monet näistä oireista pahenevat taudinkulun aikana. Varhaisimmassa lapsuudessa esiintyy kasvojen piirteiden karkeutumista, makrokefaliaa ja ihon tavallista voimakkaampaa karvoittumista. Kehitysviiveitä ilmenee puheessa ja monissa tapauksissa hienomotoriikkaa vaativien taitojen omaksumisessa. Pituuskasvu jää usein jälkeen tavallisesta. Hurlerin oireyhtymään liittyviin luusto- ja nivelongelmiin kuuluvat niveljäykistymät, skolioosi, rannekanavaoireyhtymä ja selkärangan kasaan painuminen. Kielen suurikokoisuus ja suun imukudosten suurentuminen voivat johtaa hengitystieongelmiin. Uniapnea on yleinen, ja lapsuudessa voi alkaa kehittyä kardiomyopatia. Sarveiskalvon samentumisen ohella silmissä saattaa ilmetä glaukoomaa ja verkkokalvorappeumaa. Silmien ongelmat voivat johtaa jopa sokeuteen. Hurlerin oireyhtymässä esiintyy myös kuuloaistin heikkenemistä osittain toistuvien välikorvatulehdusten seurauksena. Potilailla saattaa ilmetä tyriä. Hurlerin oireyhtymä voi esiintyä lievänä, jolloin oireet ovat myöhemmin ilmaantuvia ja hitaammin eteneviä. Lievissä tapauksissa älyllinen kehitys ei viivästy varhaislapsuudessa eikä siinä ilmene taantumista lapsen kasvaessa. Oppimisvaikeudet ovat mahdollisia lievissäkin tapauksissa. Lievissä tapauksissa elinajanodote lähenee tavallista, mutta vaikeat hengitysongelmat ja sydänkomplikaatiot saattavat johtaa kuolemaan jo lapsuudessa tai nuoruusiällä. Hurlerin oireyhtymä johtuu IDUA-geenin mutaatiosta kromosomissa 4. Oireyhtymällä on autosomaalinen, peittyvä periytyminen. Sen esiintyvyys on Euroopassa arviolta noin 1/200 000\. Hurlerin oireyhtymän diagnosointia vaikeuttaa varhaisten oireiden epäspesifiys. Heparaani- ja dermataanisulfaattien runsas erittyminen virtsaan kuitenkin viittaavat oireyhtymään. Diagnoosi voidaan varmistaa tai poissulkea valkosoluista ja sidekudossoluista todennettavalla entsyymipuutoksella sekä geenitutkimuksella. Hurlerin oireyhtymän hoito on oireenmukainen. Siihen voi sisältyä kantasolusiirtoja, entsyymikorvaushoitoa, kirurgiaa, lääkitystä, toiminta- ja puheterapiaa sekä näön, kuulon, ruoansulatuselimistön ja kognitiivisten taitojen tukemista. Hurlerin oireyhtymän piirteitä kuvasi Gertrud Hurler vuonna 1919. Charles A. Hunter oli kuvannut vastaavia oireita jo kaksi vuotta aiemmin. == Lähteet == Luokka:Oireyhtymät Luokka:Perinnölliset sairaudet Luokka:Aineenvaihduntasairaudet
Scheien oireyhtymä

Scheien oireyhtymä on aineenvaihduntasairaus. Se kuuluu lysosomaalisiin kertymäsairauksiin ja mukopolysakkaridooseihin. Scheien oireyhtymä on tyypin I mukopolysakkaridoosin lievin muoto, jota vaikeamman oirekuvan tuottaa Hurlerin oireyhtymäJohanna Rintahaka, Scheien oireyhtymä Tukiliitto 21.1.2022, viitattu 16.7.2023, välimuotoa edustaa Hurler–Scheien oireyhtymä. Scheien oireyhtymää luonnehtivat erityisesti luuston epämuodostumat ja motorinen kehitysviive. Kehitysvammaisuutta Scheien oireyhtymään ei liity. Vastasyntyneellä saatetaan todeta nivus- tai napatyrä, mutta ensimmäiset selkeät oireyhtymän merkit ilmaantuvat tyypillisesti 2–6 ikävuoden paikkeilla. Tällöin kasvonpiirteet alkavat karkeutua ja maksa sekä munuaiset suurentuvat. Selkärangassa havaitaan muutoksia ja niveljäykkyyttä alkaa kehittyä. Kasvu on heikentynyttä. Yleensä neljän ikävuoden jälkeen alkaa sarveiskalvon samentuminen. Varhaiset oireet kuitenkin ovat usein niin lieviä, että diagnosointi saattaa viivästyä nuoruus- tai joskus aikuisiälle. Vaikka Scheien oireyhtymä on Hurlerin oireyhtymää lievempi häiriö, glaukooma on yleisempi Scheien kuin Hurlerin oireyhtymästä kärsivillä. Scheien oireyhtymään liittyy joitain sille ominaisia kasvonpiirteitä, kuten otsan korostuneisuus, suun suurikokoisuus ja huulten paksuus. Limaneritys nenästä saattaa olla voimistunutta. Kuulon heikkenemistä esiintyy usein. Osalla potilaista ilmenee aorttaläpän vuotoa. Etenevät luustomuutokset korostuvat nimenomaan selkärangassa, minkä lisäksi voi ilmetä rannekanavaoireyhtymä. Scheien oireyhtymä johtuu IDUA-geenin mutaatiosta kromosomissa 4. Alfa-L-iduronidaasin osittainen puutos johtaa oireyhtymästä kärsivillä glykosaminoglykaanien kertymiseen lysosomeihin. Scheien oireyhtymällä on autosomaalinen, peittyvä periytymistapa. Sen arvioitu esiintyvyys on noin 1/500 000\. Diagnostiikassa voivat olla avuksi dermataani- ja heparaanisulfaattien määritys virtsasta sekä alfa-L-iduronidaasin aktiivisuuden selvittäminen valkosoluista tai fibroblasteista. Geenitutkimus varmistaa tai poissulkee diagnoosin lopullisesti. Scheien oireyhtymän hoito on oireenmukainen ja voi sisältää esimerkiksi kirurgiaa, laronidaasi- injektiohoitoa sekä fysioterapiaa. Elinajanodotetta pidetään Scheien oireyhtymästä kärsivillä lähes normaalina. Harold G. Scheie kuvasi mukaansa nimetyn oireyhtymän ensimmäisenä vuonna 1962. == Lähteet == Luokka:Oireyhtymät Luokka:Perinnölliset sairaudet Luokka:Aineenvaihduntasairaudet
Fragiili-XE-oireyhtymä

Fragiili-XE-oireyhtymä eli FRAXE-oireyhtymäFragiili-XE-oireyhtymä Harvinaiset- verkosto, viitattu 16.7.2023 on X-kromosomin FMR2-geenin (AFF2-geeni) toistojaksomutaatiosta tai deleetiosta johtuva synnynnäinen oireyhtymä. Se on eri sairaus kuin Fragile-X-oireyhtymä, joka puolestaan johtuu hyvin lähellä sijaitsevan FMR1-geenin toistojaksomutaatiosta.Johanna Rintahaka, Fragiili-XE- oireyhtymä Tukiliitto 24.10.2022, viitattu 16.7.2023 Fragiili-XE-oireyhtymään liittyy lievää kehitysvammaisuutta ja muita piirteitä. Esimerkiksi puhetta koskeva kehitysviive ja oppimisvaikeudet kuuluvat oirekuvaan. Mahdolliseen kehitysvammaisuuteen ei liity opittujen taitojen taantumista. Monilla fragiili-XE-oireyhtymästä kärsivillä esiintyy ylivilkkautta. Keskittymiskyvyn puutteet, kommunikaatiovaikeudet ja muut käytöksessä ilmenevät ongelmat ovat mahdollisia. Osalla potilaista esiintyy autismin kirjon häiriölle ominaisia piirteitä, kuten stereotyyppisiä toimintoja ja voimakkaita, rajoittuneita mielenkiinnon kohteita. Fragiili-XE-oireyhtymä on X-kromosomaalisen periytymistapansa johdosta lähinnä miespuolisilla esiintyvä sairaus. Naispuoliset ovat oireettomia tai lieväoireisia oireyhtymää aiheuttavan mutaation kantajia. Koska oireet ovat naispuolisilla yleensä korkeintaan lieväasteisia, on fragiili-XE-oireyhtymän diagnoosin asettaminen naisille harvinaista. Fragiili-XE-oireyhtymässä viallisessa geenissä on yli 200 toistomutaatiota, mikä estää geenituotteen valmistamisen soluissa. Myös saman geenin deleetio voi olla oireyhtymän taustalla. Fragiili-XE-oireyhtymän esiintyvyys on noin 1/100 000–1/150 000\. Sutherland ja Baker kuvasivat fragiili-XE-oireyhtymän ensimmäisinä vuonna 1992. == Lähteet == Luokka:Oireyhtymät Luokka:Perinnölliset sairaudet
Galaktosialidoosi

Galaktosialidoosi on lysosomaalinen kertymäsairaus, jossa synnynnäinen entsyymipuutos aiheuttaa sokeriaineenvaihduntatuotteiden kertymistä solujen lysosomeihin. Sairaus jaotellaan varhaislapsuuden vakavaan, lapsuusiän nopeasti etenevään ja nuoruus- tai aikuisiällä puhkeavaan, hitaasti etenevään muotoon.Johanna Rintahaka, Galaktosialidoosi Tukiliitto 18.10.2022, viitattu 16.7.2023 ==Muodot== Galaktosialidoosin varhaislapsuudessa ilmenevään muotoon liittyy huomattava sikiöaikainen turvotus. Vastasyntyneellä saatetaan todeta kasvonpiirteiden karkeutta, nivustyrä, hepatosplenomegalia, askites, sydämen poikkeava suurikokoisuus ja luustohäiriöitä. Varhaislapsuuden tautimuotoon liittyy telangiektasioiden ilmaantumista, jota ei kuitenkaan esiinny poikkeuksetta. Varhaislapsuuden galaktosialidoosin oirekuva on vaikea. Usein siihen sairastunut lapsi kuolee jo ensimmäisen elinvuotensa aikana sydän- tai munuaisongelmiin. Myös lapsuusiän tautimuodossa oireilu alkaa usein jo ensimmäisen elinvuoden aikana. Oirekuvassa on päällekkäisyyttä varhaislapsuuden tautimuodon kanssa, mutta oireet ovat tyypillisesti lievempiä. Lapsuusiän galaktosialidoosin ominaispiirteitä ovat hepatosplenomegalia, lyhytkasvuisuus, luustohäiriö, läppäviat ja kasvonpiirteiden karkeus. Silmänpohjissa saattaa esiintyä kirsikanpunaisia pisteitä. Kuulon menetys on mahdollista. Joskus todetaan myös neurologisia oireita tai kehitysvammaisuutta. Ataksia ja myoklonia ovat harvinaisempia lapsuusiän kuin nuoruus- tai aikuisiässä puhkeavassa galaktosialidoosissa. Nuoruus- ja aikuisiän galaktosialidoosille luonteenomaisia ovat ataksian ja myoklonian lisäksi selkärangan luiden poikkeavuudet, lievä kasvonpiirteiden karkeus, etenevä kehitysvamma, epilepsia sekä kuulo- ja näköaistien menettäminen. Nuoruus- ja aikuisiän muodossa esiintyy myös angiokeratoomiksi kutsuttuja verisuonimuutoksia. Toisin kuin varhaisemmin puhkeavissa tautimuodoissa, ei nuoruus- tai aikuisiällä sairastuvilla yleensä ole todettavissa hepatosplenomegaliaa. Oireet puhkeavat keskimäärin kuudennentoista elinvuoden paikkeilla, mutta alkamisajankohdassa on huomattava yksilöllinen vaihtelu. ==Syy ja hoito== Galaktosialidoosi johtuu kromosomissa 20 sijaitsevan CTSA-geenin mutaatiosta. Sillä on autosomaalinen, peittyvä periytymistapa. Noin 60 prosenttia todetuista galaktosialidooseista on ollut nuoruus- tai aikuisiällä puhjenneita. Tätä tautimuotoa on todettu tavallista useammin japanilaisilla. Erotusdiagnostisesti huomionarvoisia tiloja ovat Tay–Sachsin tauti, tyypin 1 GM1-gangliosidoosi ja muut oirekuvaan mahdollisesti sopivat lysosomaaliset kertymäsairaudet. Galaktosialidoosin hoito on oireenmukaista. Elinajanodotetta pidetään nuoruus- ja aikuisiän tautimuodossa normaalina, mutta varhaislapsuuden tautimuodossa elinajanodote rajoittuu usein ensimmäiseen elinvuoteen tai vielä lyhyempään ajanjaksoon. Lapsuusiän galaktosialidoosiin liittyy huomattavasti yksilöllisesti vaihteleva elinajanodote. M. F. Goldberg kuvasi lapsuudessa puhkeavan galaktosialidoosin vuonna 1971. Yoshiyuki Suzuki kuvasi nuoruus- ja aikuisiän tautimuodon vuonna 1977. == Lähteet == Luokka:Perinnölliset sairaudet
Øvre Slottsgate

Øvre Slottsgate on Oslon ydinkeskustassa sijaitseva katu, joka ulottuu Rådhusgatalta Grensenille. Ennen 1750-lukua sitä kutsuttiin Raadhus Gadeksi. ==Kuvia== HanskenpaChristianiaTorv.jpg|Katu alkaa Rådhusgatalta Christiania Torvin kohdalta. Øvre Slottsgate 3 Sentralen.jpg|Øvre Slottsgate 3: Kulttuurikeskus Sentralen. Rakennus oli alun perin Kristianian säästöpankin pääkonttori (Henrik Nissen, 1901). Ovre Slottsgate 6.jpg|Øvre Slottsgate 6: Dammgården (Ove Ekman, 1877). Christian Holtermann Knudsen toimitti täällä sosiaalidemokraattista sanomalehteä Vort arbeide vuosina 1884–1886. Egertorget Oslo.jpg|Øvre Slottsgaten ja Karl Johans gaten risteyskohdassa sijaitsee Egertorget-aukio. ==Lähteet== ==Aiheesta muualla== Luokka:Oslon kadut
Heikki Halkilahti

Heikki Kaarlo Halkilahti (s. 17. lokakuuta 1947 Helsinki) on suomalainen ekonomi, juristi ja eläköitynyt yritysjohtaja, joka on saanut kauppaneuvoksen arvonimen. Viitattu 16.7.2023. Halkilahden vanhemmat olivat agronomi, maanviljelysneuvos Kaarlo Halkilahti ja terveyssisar Tyyne Mirja Jussila. Hänen puolisonsa vuodesta 1971 on kauppatieteiden maisteri Raija Sinikka Luolama. Halkilahti tuli ylioppilaaksi Riihimäen lyseosta 1965 ja valmistui oikeustieteen kandidaatiksi Helsingin yliopistosta 1969 ja ekonomiksi Helsingin kauppakorkeakoulusta 1971. Hän oli lakimies Hankkijalla 1969–1970, Osuuspankkien Keskuspankki Oy:ssä 1970 ja Pellervo-Seurassa 1972–1973, Osuusteurastamo Karjaportin hallintojohtaja 1973–1976, Valion hallinnollisen osaston päällikkö 1976–1977, hallintojohtaja ja hallituksen varajäsen 1977–1987, Etelä-Suomen aluekonttorin johtaja 1987–1989, talous- ja hallintoryhmän johtaja ja hallituksen jäsen 1989–1992, hallintojohtaja vuodesta 1992, hallintoneuvoston sihteeri vuodesta 1977, hallituksen sihteeri 1977–1987 ja vuodesta 1995, toimitusjohtajan sijainen vuodesta 2000, toimitusjohtaja ja hallituksen jäsen 2003 ja 2006–2007 sekä Valion Eläkekassan toimitusjohtaja ja Valion Keskinäisen Vakuutusyhtiön toimitusjohtaja 2006–2014. Halkilahdella oli työuransa aikana myös useita asiantuntija- ja luottamustehtäviä. Kauppaneuvoksen arvonimen hän sai 2004.Valion Eläkekassa. Valion Keskinäinen Vakuutusyhtiö. Vuosikertomus 2014. Viitattu 16.7.2023. == Lähteet == Luokka:Suomalaiset yritysjohtajat Luokka:Suomalaiset juristit Luokka:Kauppaneuvokset Luokka:Vuonna 1947 syntyneet Luokka:Elävät henkilöt
Halkilahti

Halkilahti on sukunimi, joka on muun muassa seuraavilla suomalaisilla henkilöillä: * Adam Halkilahti (1836–1911), maanviljelijä ja valtiopäivämies * Heikki Halkilahti (s. 1947), yritysjohtaja, kauppaneuvos, Kaarlon poika * Kaarlo Halkilahti (1901–1980), yritysjohtaja ja osuustoimintamies, maanviljelysneuvos * Mikko Halkilahti (1884–1962), taidemaalari * Reino Halkilahti (1915–2004), maanviljelijä ja osuustoimintamies, maanviljelysneuvos, Kaarlon veli